Diari Oficial de la Generalitat Valenciana


Sumari del DOGV 8312, del 07-06-2018 (2018/5640)

ACORD d'1 de juny de 2018, del Consell, de declaració de l'ocupació urgent dels béns i drets subjectes a l'expedient d'expropiació forçosa de l'Ajuntament de Rafelguaraf, instruït per a l'execució del projecte de pavimentació del camí del Tossalnou a l'Ènova.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8312

Data del DOGV
:   07-06-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/5640


Data del document
:   01-06-2018

Organisme emissor
:   Presidència de la Generalitat

Tipus de document
:   Acord

Descriptors 

:   * Énova, l'

ACORD d'1 de juny de 2018, del Consell, de declaració de l'ocupació urgent dels béns i drets subjectes a l'expedient d'expropiació forçosa de l'Ajuntament de Rafelguaraf, instruït per a l'execució del projecte de pavimentació del camí del Tossalnou a l'Ènova. [2018/5640]  
Antecedents de fet  
Primer. Mitjançant Acord del Ple de l'Ajuntament de Rafelguaraf, de 26 de setembre de 2017, es va aprovar inicialment el Projecte tècnic de les obres de pavimentació del camí del Tossalnou a l'Ènova. L'esmentat projecte va ser sotmès a informació pública en el Butlletí Oficial de la Província de València número 202, de data 20 d'octubre de 2017. No es va presentar cap al·legació i es va considerar aprovat definitivament.  
Segon. Es va formalitzar l'acta de replantejament del projecte, on consta la viabilitat del projecte en els terrenys a expropiar.  
Tercer. La relació concreta i individualitzada de béns i drets objecte d'expropiació, es va aprovar inicialment mitjançant l'Acord del Ple de l'Ajuntament de Rafelguaraf, de data 27 de desembre de 2017, i va ser sotmesa a informació pública durant el termini reglamentari a través d'un anunci publicat en el Butlletí Oficial de la Província de València número 7, de 10 de gener de 2018, en el diari Levante EMV, de 30 de desembre de 2017, i es va exposar, a més, al tauler d'anuncis i pàgina web de l'Ajuntament de Rafelguaraf. Es va dur a terme la notificació individualitzada a totes les persones interessades, en compliment del que estableixen els articles 18 a 21 de la Llei d'expropiació forçosa; 17 i 18 del seu reglament, i 83 de la Llei 39/2015, d'1 d'octubre, del procediment administratiu comú de les administracions públiques.  
  
Queda acreditat que, en el termini d'exposició pública, no s'han presentat dades o documents per a rectificació d'errors, ni cap escrit d'oposició per raons de fons o forma a la necessitat d'ocupació; tan sols consta la presentació d'un escrit per Milagros Giménez Gómez en relació amb els detalls de l'obra a realitzar en un canal de reg de la parcel·la.  
Quart. Mitjançant l'Acord del Ple de l'Ajuntament de Rafelguaraf, de 16 de febrer de 2018, es va resoldre l'aprovació definitiva de la relació de béns i drets afectats per l'expropiació forçosa per a l'execució del projecte d'obres esmentat, la qual va ser modificada mitjançant l'Acord del Ple de 27 de març de 2018, de ratificació d'actes d'avinença d'ocupació i pagament subscrites en 18, 19, 20, 22, i 27 de febrer de 2018, amb els propietaris de les finques número 1, 2, 3, 4, 5, 8, 9, 10 i 11; es dóna per conclòs l'expedient expropiatori respecte a les esmentades finques, i es continua la tramitació del procediment expropiatori d'ocupació urgent respecte a les finques número 6 i 7.  
Cinqué. La sol·licitud d'ocupació urgent de béns i drets afectats per l'expropiació es va formular en els acords del Ple de l'Ajuntament de Rafelguaraf, de 16 de febrer de 2018 i 27 de març de 2018, fonamentada en les raons de seguretat viària justificades en l'informe de l'enginyer municipal, de 6 de febrer de 2018, i que són les següents:  
  
«L'àmbit d'actuació del present projecte es troba dins del terme municipal de Rafelguaraf, concretament a la carretera que uneix la pedania de Tossalnou, pertanyent a Rafelguaraf, amb el nucli urbà l'Ènova. La carretera on s'actuarà en el present projecte té gran importància dins de la zona, ja que és l'única via d'unió entre el nucli urbà de Rafelguaraf i les seues distintes pedanies amb l'estació de trens, situada al municipi de l'Ènova. Per la qual cosa, els veïns de la zona es veuen obligats a desplaçar-se diàriament per la carretera com a únic medi per a arribar a l'estació de trens. L'intens trànsit al qual es veu sotmesa la carretera, junt amb l'antiguitat del ferm existent, ha provocat un gran desgast, amb l'aparició de clots i fissures en la calçada que dificulten la circulació. Al mateix temps, la calçada té una amplària mitjana de 3,5 metres, insuficient per a la intensitat del trànsit que circula per aquesta carretera, no sent possible el creuament de dos vehicles en diferent sentit de circulació. A més, té un traçat molt irregular amb corbes pronunciades, la qual cosa provoca situacions de perill tant per al trànsit rodat com de vianants. Basant-se en el que s'ha exposat anteriorment, l'Ajuntament de Rafelguaraf decideix que s'invertisca en l'execució d'una sèrie d'obres de millora en el camí, consistents a regularitzar el traçat, ampliar la secció i pavimentar la calçada.  
  
La pavimentació de la calçada objecte de la present actuació té com a fi corregir les deficiències descrites a l'apartat anterior. Per això, es preveu ampliar i regularitzar el traçat de la calçada, de forma que siga l'apropiat per a la intensitat del trànsit, així com la repavimentació de ferm existent.  
Amb la urbanització del camí, es pretén solucionar la problemàtica existent. Resulta una actuació inajornable i l'execució de la qual no s'ha de demorar, amb l'objectiu de millorar la seguretat viària en la població, amb el trànsit rodat per aquest vial.  
La citada urbanització es considera urgent i necessària, perquè resoldrà un greu problema de seguretat viària, en augmentar l'amplària de la calçada i millorar la pavimentació del camí.  
Amb l'execució del nou vial es millora la seguretat viària i s'eviten possibles accidents, sent per tant urgent i inajornable la urbanització proposada».  
Sisé. Consta implícita la declaració d'utilitat pública i la necessitat d'ocupació dels terrenys afectats per l'aprovació del projecte tècnic a què es fa referència, segons l'Acord del Ple de l'Ajuntament de Rafelguaraf de data 27 de desembre de 2017.  
En l'expedient administratiu consta, a més, la retenció de crèdit d'acord amb el que estableix l'article 52 de la Llei d'expropiació forçosa.  
  
Fonaments de dret  
I. L'Ajuntament de Rafelguaraf té capacitat jurídica per a acordar l'expropiació dels béns afectats a un fi d'utilitat pública o interès social, d'acord amb l'article 2.1 de la Llei d'expropiació forçosa, en relació amb l'article 4 de la Llei 7/1985, de 2 d'abril, reguladora de les bases de règim local.  
II. L'article 94 del text refós de les disposicions legals vigents en matèria de règim local, aprovat pel Reial decret legislatiu 781/1986, de 18 d'abril, disposa que «les obres compreses en els plans d'obres i serveis locals, inclosos els plans provincials de cooperació, comportaran la declaració d'utilitat pública i la necessitat d'ocupació dels terrenys i edificis en aquests compresos als efectes de la seua expropiació forçosa».  
  
En aquest mateix sentit, d'acord amb l'article 17 de la Llei d'expropiació forçosa, quan el projecte d'obres i serveis comprenga la descripció material detallada dels béns i drets que siguen estrictament necessaris per al fi de l'expropiació, la necessitat d'ocupació s'entendrà implícita en l'aprovació del projecte.  
III. L'article 52 de la Llei d'expropiació forçosa i concordants del seu reglament preveuen la possibilitat de declarar, excepcionalment, l'ocupació urgent dels béns afectats per l'expropiació a què done lloc la realització d'una obra o finalitat determinada, amb les conseqüències que s'hi estableixen.  
IV. La declaració d'ocupació urgent, que segons l'article 56 del Reglament d'expropiació forçosa ha d'estar degudament motivada, està justificada en l'antecedent de fet cinqué.  
V. La competència per a formular l'esmentada declaració correspon al Consell, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, del Consell.  
  
VI. L'acord en què es declare l'ocupació urgent dels béns afectats s'haurà de publicar en el Diari Oficial de la Generalitat Valenciana, als efectes de l'article 56.2 del Reglament d'expropiació forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit, davant de la corporació local expropiant, al·legacions només als efectes d'esmenar els possibles errors que s'hagen pogut produir en fer la relació dels béns afectats per la urgent ocupació.  
En aquest expedient s'han complit totes les prescripcions legals contingudes en les disposicions abans esmentades i el procediment s'ha tramitat d'acord amb la legislació vigent en la matèria.  
Per tot això, considerant les facultats conferides pel Reial decret 3318/1983, de 25 d'agost, sobre la base dels articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei del Consell, i a proposta del president de la Generalitat, d'acord amb les competències que corresponen a la Presidència de la Generalitat en matèria d'Administració local, segons disposa l'article 1 del Decret 151/2015, de 18 de setembre, del Consell, pel qual aprova el Reglament orgànic i funcional de la Presidència de la Generalitat, el Consell, en la sessió d'1 de juny de 2018,  
  
  
ACORDA  
  
Declarar l'ocupació urgent dels béns i drets que a continuació s'indiquen, afectats per l'expedient expropiador instruït per l'Ajuntament de Rafelguaraf, per a l'execució del Projecte tècnic de les obres de pavimentació del camí del Tossalnou a l'Ènova.  
  
  
Relació de béns afectats  
  
Finca número 6  
Titular registral: Manuel Sanchis Gorrita. Referència cadastral 32835B659688997060IR. Situació: polígon 9, parcel·la 82. S'expropia el ple domini de 637,00 metres quadrats; la totalitat de la finca. Classificació urbanística: sòl rústic. Ús: vial d'ús públic, destinat a camí. Límits: nord, parcel·la 83; sud i est, camí, i oest, parcel·la 85. Títol adquisició: 100,00 % (totalitat) del ple domini amb caràcter privatiu per títol d'adjudicació d'herència, en virtut d'escriptura pública autoritzada pel notari Joaquín Serrano Yuste, de Xàtiva, el dia 29 d'octubre de 1990. Inscrita: en el Registre de la Propietat de Xàtiva número 1, tomo 745, llibre 6 de Rafelguaraf, foli 30, finca 140, inscripció 4.ª.  
  
  
Finca número 7  
Titular registral: Rafael Casanova Dasí i Rosa Doménech Ros. Referència cadastral 49032G275590897340OH. Situació: polígon 9, parcel·la 85. S'expropia el ple domini de 940,49 metres quadrats; part de la finca. Classificació urbanística: sòl rústic. Ús: vial d'ús públic, destinat a camí. Límits: nord, resta de la finca de la qual se segrega; i sud, est i oest, camí. Títol adquisició: 100 % en ple domini a favor de Rafael Casanova Dasí, casat amb Rosa Doménech Ros, amb caràcter presumptivament de guanys per títol de compravenda, en escriptura pública davant del notari Manuel Chirivella Bonet, a Almussafes, el 29 de juliol de 1998. Inscrita última inscripció en el Registre de la Propietat de Xàtiva número 1, tomo 745, llibre 6 de Tossalnou, foli 81, finca 217, inscripció 4.ª.  
Contra aquest acord, que posa fi a la via administrativa, les persones interessades per ser titulars de béns i drets en el procediment d'expropiació forçosa, podran interposar els recursos següents:  
1. Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
2. Potestativament, recurs de reposició davant del mateix òrgan que ha dictat l'acte, en el termini d'un mes comptat a partir de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
En el cas de l'Administració local promotora del procediment, a l'empara del que estableix l'article 44 de la Llei 29/1998, de 13 de juliol, reguladora de la jurisdicció contenciosa administrativa, no pot interposar recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptats des de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, podrà formular requeriment raonat perquè s'anul·le o es revoque l'acord, tenint en compte que això no incideix en la seua executivitat, ni interromp els terminis amb vista a la seua fermesa, per no ser substitutiu del règim de recursos en via administrativa.  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 1 de juny de 2018  
  
La consellera secretària,  
MÓNICA OLTRA JARQUE